Costan Nicolae, un nemțean de 38 de ani, născut în Bodeștii de Jos, a fost condamnat la mijlocul anului 2023 la 8 ani de închisoare pentru viol. Chiar mai grav, victima a fost o fetiță de 13 ani. Mandatul de executare a pedepsei a fost emis de judecătoria Neamț.
Bărbatul însă avea alte planuri și a fugit din țară înainte de a putea fi încarcerat.
Sâmbătă, 30 martie, IPJ Neamț a anunțat că Nicolae Costan a fost reținut în Italia. "La data de 30 martie 2024, pe baza unei bune colaborări între polițiștii Inspectoratului de Poliție Judeţean Neamț – Serviciul de Investigații Criminale, Centrul de Cooperare Polițienească Internațională – Biroul Sirene România, Biroul Sirene Italia, Biroul Atașatului de Afaceri Interne din cadrul Ambasadei României în Italia și echipele din cadrul Comando Provinciale Carabinieri Roma, a fost prins, la Roma, un bărbat, de 38 ani, din Bodeștii de Jos, județul Neamț. (…) În cauză, s-a beneficiat de sprijinul Direcției Operațiuni Speciale din Poliția Română".
Z.C.